Elektrotehnički fakultet Univerziteta u Beogradu

Projektovanje korisničkih interfejsa

Prvi zadatak.

## Markić Marin 2014/3213

[mm143213m@student.etf.rs](mailto:mm143213m@student.etf.rs)

Beograd, 2014.

## Analiza korisničkih zahteva iz ugla razvoja korisničkog interfejsa

**Funkcionalnost**: Prijavljivanje na sistem. (svi korisnici)

**Podaci:** korisnički nalog (obavezan), lozinka (obavezna)

**Opis:** Pri pokretanju aplikacije prikazuje se forma za unos korisničkog naloga i lozinke.

U slučaju pogrešno unetih ili nedostatka nekog od ovih podataka prikazuje se poruka o grešci.

Ako se korisnik prijavljuje sa praznom lozinkom (nalog kreiran od strane administratora) prelazi se na korak gde korisnik mora uneti novu lozinku sa još jednom proverom, ako se lozinke podudaraju prelazi se na glavnu formu aplikacije, a u suprotnom ispisuje se poruka o grešci.

Ako se korisnik prijavio bez greške prelazi se na glavnu formu aplikacije.

**Funkcionalnost**: Izlaz iz aplikacije (svi korisnici)

**Opis:** U svakom trenutku aplikacija se može ugasiti pomoću standardne kontrole za izlaz, ako je korisnikov odovor na pitanje o izlazu potvrdan.

**Funkcionalnost**: Registracija korisnika (običan korisnik u daljem tekstu operator, administrator ne može biti registrovan kroz ovu formu)

**Podaci:** Korisničko ime, lozinka, ponovljena lozinka, (obavezni) Ime, Prezime, Zvanje, Email, Kontakt telefon, Broj kancelarije (opcioni)

**Opis:** Ako obavezni podaci nisu uneti ili se lozinke ne poklapaju javlja se validaciona greška, u suprotnom korisnik je dodat u sistem kao operator i prelazi se na glavnu formu aplikacije. Dva korisnika ne mogu imati isto ime. Poništavanjem se može vratiti na korak za prijavu korisnika.

**Funkcionalnost**: Odjavljivanje korisnika (administrator, operator)

**Opis:** Kada je korisnik prijavljen može se odjaviti iz aplikacije i vratiti na formu za prijavljivanje. Ova kontrola je unutar glavne forme i nalazi se uz poznato ime prijavljenog korisnika.

**Funkcionalnost**: Glavni meni aplikacije, navigacija (administrator, operator)

**Opis:** Pomoću glavnog menija unutar glavne forme aplikacije korisnici mogu vršiti navigaciju kroz aplikaciju. Postoje tri stavke: Upravljanje dokumentima (vide svi korisnici), administracija korisnika (vide samo administratori) i podaci korisnika (vide svi korisnici). Prilikom prijavljivanja na aplikacju početno je prikazana stavka ‘upravljanje dokumentima’. Prelazi između stavki, odnosno navigacija vrši se kroz glavni meni.

**Funkcionalnost**: Podaci korisnika (“Moji podaci”) (administrator, operator)

**Podaci:** lozinka, ponovljena lozinka, (ponovljena je obavezna u slučaju da je uneta nova lozinka) Ime, Prezime, Zvanje, Email, Kontakt telefon, Broj kancelarije (opcioni)

**Opis:** Korisnik ovde može promeniti svoje podatke, osim korisničkog imena. Ovo je ista forma kao i slučaju registracije, primenjuje se ista validacija. Promene se mogu sačuvati, ili se može vratiti na druge stavke putem menija. Ako nije siguran korisnik ovde može videti informaciju da li je ulogovan kao administrator ili operator.

**Funkcionalnost**: Pregled korisničkih naloga u sistemu (administrator)

**Opis:** Untutar stavke za administraciju korisničkih naloga prikazana je lista svih korisnika. Ovakav prikaz stavki po redovima u daljem tekstu naziva se grid. Unutar jednog reda u ovom grid-u prikazan je jedan korisnik za koga je vidljivo korisničko ime korisnika i dodatno Ime i prezime ako postoje. Unutar svakog reda pored infromacija takođe postoji funcionalnost za brisanje korisnika u redu, kao i izmenu detalja koji otvaraju odgovarajuće akcije.

**Funkcionalnost**: Pretraga korisnika sistema (administrator)

**Podaci:** Korisničko ime, Ime, Prezime, Email (opcioni, obavezan bar jedan)

**Opis:** Pretraga korisničkih naloga nalazi se unutar stavke, pregled korisničkih naloga koja je navedena iznad. Iznad navedenog grida koji prikazuje korisničke naloge mogu se uneti kriterijumi pretrage po svakom podatku koji je naveden u podacima. Na aktiviranje akcije izvršiće se pretraga korisnika po izabranim poljima.

Rezultati pretrage biće prikazani unutar grid-a korisnika a izvršavanje akcija neće poništiti pretragu. Ako postoji kriterijum, rezultati pretrage mogu da se poništite kako bi se prikazali svi korisnici u sistemu, i tako bila vraćena prvobitna funkcionalnost.

**Funkcionalnost**: Brisanje korisnika sistema (administrator)

**Opis:** Unutar stavke za administraciju korisničkih naloga postoji mogućnost permamentnog brisanja korisnika. Svaki red grid-a ima direktno na sebi ovu akciju, koja briše korisnika tog reda ako je to potvrđeno sa dijalogom. Brisanje korisnika automatski zatvara sve njegove fajlove. Korisnik ne može obrisati svoj nalog na ovaj način.

**Funkcionalnost**: Dodavanje novog korisnika sistema (administrator)

**Podaci:** Korisničko ime (obavezno) Ime, Prezime, Zvanje, Email, kontakt telefon, Broj kancelarije (opcioni)

**Opis:** Kada se odabere ova akcija grid sa korisničkim nalozima biće sakriven dok će biti prikazana nova forma za dodavanje korisnika. Unutar forme za kreiranje administrator unosi podatke koji su navedeni i ako je validacija podatka ispravna kreira novog korisnika sa praznom šifrom, koji se zatim može prijaviti na sistem. Kada je korisnik uspešno kreiran ponovo se otvara grid svih korisnika.

Ova forma je slična formi za registraciju korisnika, bez šifre.

U okviru dodavanja novog korisnika administrator može izabrati da li pravi novi administratorski nalog, ili običan operaterski.

U svakom trenutku administrator može prekinuti kreiranje novog naloga i vratiti se na listu svih korisnika.

**Funkcionalnost**: Izmena postojećeg korisnika sistema (administrator)

**Podaci:** Ime, Prezime, Zvanje, Email, kontakt telefon, Broj kancelarije (opcioni)

**Opis:** Akcija za izmenu korisnika nalazi se unutar svakog reda u prikazu i odnosi se na tog korisnika. Kada se izabere akcija otvara se ista forma kao i za dodavanje novog korisnika, sa razlikom da se korisničko ime korisnika ne može promeniti.

Pored ovoga administrator može resetovati šifru korisnika , pa se taj korisnik posle toga može prijaviti na sistem sa praznom šifrom. Administrator ne može resetovati šifru sam sebi.

Administrator može sačuvati izmene ako je validacija podataka ispravna, i tada se vraća na prikaz svih korisnika. Ako je došlo do validacione greške ispisuje se poruka o grešci.

Izmena se uvek može prekinuti pa se u tom slušaju kao i kod dodavanja novog korisnika učitava ponovo lista svih korisnika.

**Funkcionalnost**: Pregled dokumenata sistema (administrator, operator)

**Opis:** Lista ima konačnu visinu tako da ovde mora postojati kontrola ‘paginator’ pomoću koje je prikazan samo jedan broj od ukupnog broja dokumenata, dok se ostali mogu dobiti prelaženjem na sledeće strane. Grid dokumenata sa kontrolom paginator, prikazan je unutar stavke ‘upravljanje dokumentima’ do koje se dolazi kroz glavni meni aplikacije. Unutar liste dokumenata vidljivi su samo dokumenti za koje prijavljeni korisnik ima pravo pristupa, najmanje samo za čitanje.

Ako nema nekog aktivnog filtera vidljivi su svi dokumenti . Unutar svakog reda grid-a prikazan je jedan dokument, u okviru čega se nalaze neke osnovne informacije o dokumentu, i ostale akcije. Otvaranje reda rezultuje prikazivanjem detalja o dokumentu u okviru kojih se nalaze informacije i komande za razne akcije o tom dokumentu.

**Funkcionalnost**: Dodavanje dokumenta u sistem (administrator, operator)

**Podaci:** Naslov (obavezno), ključne reči, korisnici sa kojima se deli (opcioni)

**Opis:** Svako može dodati fajl koji je eksterno kreiran u sistem, i trenutno prijavljeni korisnik postaje njegov kreator i i dobija sva prava pristupa. Obavezno je priložiti fajl dokumenta i upisati naslov.

Prilikom dodavanja dokumenta, dokumentu se može pridružiti i proizvoljan broj ključnih reči. Takođe prilikom dodavanja dokumenta kreator može podeliti dokument sa proizvoljnim brojem drugih korisnika, gde je za svakog određeno pravo pristupa, koje može biti samo čitanje ili i čitanje i pisanje.

U svakom trenutku dodavanje dokumenta može biti poništeno pa se prelazi na listu svih dokumenata.

Kada se novi dokument sačuva biće prikazana lista svih dokumenata ako je validacija uspešna, dok će u suprotnom biti prikazana poruka o grešci.

**Funkcionalnost**: Otvaranje dokumenta (administrator, operator)

**Opis:** Ako korisnik ima pravo pristupa do određenog dokumenta, dokument će biti prikazan unutar grida i može se otvoriti izborom odgovarajuće akcije. Prilikom otvaranja fajla korisnik mora izabrati da li će otvoriti dokument samo za čitanje ili i za čitanje i pisanje. Korisnik će moći da otvori dokument u modu čitanje i pisanje samo ako ima takva prava. Akcija za otvaranje nalazi se u detaljima dokumenta. Ovom akcijom uvek se otvara posebna verzija dokumenta.

Ako je dokument već trenutno otvoren od strane nekog drugog korisnika u modu čitanja i pisanja, ispisaće se poruka o zauzeću dokumenta. Ako je dokument već trenutno otvoren od strane nekog drugog korisnika u modu čitanja onda trenutno prijavljeni korisnik može otvoriti dokument samo u modu čitanja, a ako pokuša da ga otvori u drugom modu ispisaće se poruka o zauzetosti.

Korisnik može otvoriti više dokumenata nezavisno.

**Funkcionalnost**: Zatvaranje dokumenta (administrator, operator)

**Opis:** Kada korisnik završi sa izmenama on mora zatvoriti dokument. Akcija za zatvaranje dokumenta nalazi se u detaljima dokumenta. Unutar detalja poznato je da li je tekući dokument otvoren za trenutnog korisnika, i u kom modu. Ako je dokument otvoren u modu za čitanje onda ovde može biti zatvoren a ako je otvoren u modu čitanja i pisanja može biti zatvoren uz poništavanje izmena ili iz čuvanje. Kada je dokument zatvoren uz čuvanje uvek pravi se nova verzija dokumenta.

**Funkcionalnost**: Brisanje dokumenta (administrator, operator)

**Opis:** Brisanje dokumenta takođe briše i sve verzije dokumenta. Dokument ne može biti obrisan ako je otvoren od strane nekog korisnika, u bilo kom modu. Akcija za brisanje nalazi se unutar detalja dokumenata.

Jednom obrisani dokument više se ne može vratiti.

Dokument može da se obriše samo ako trenutno prijavljeni korisnik ima pravo da piše nad tim dokumentom.

**Funkcionalnost**: Arhiviranje dokumenta (administrator, operator)

**Opis:** Dokument ne može biti arhiviran ako je otvoren od strane nekog korisnika, u bilo kom modu, u suprotnom dokument se prebacuje u arhivu. Akcija za arhiviranje nalazi se unutar detalja dokumenata. Dokument se može vratiti iz arhive i tada ponovo postaje aktivan.

Dokument može da se arhivira ili da se vrati iz arhive samo ako trenutno prijavljeni korisnik ima pravo da piše nad tim dokumentom.

**Funkcionalnost**: Izmena dokumenta (metapodaci) (administrator, operator)

**Podaci:** Naslov, ključne reči, korisnici sa kojima se deli (opcioni)

**Opis:** Pored navedenih akcija unutar otvorenih detalja dokumenta mogu se izmeniti podaci dokumenta. Podaci mogu da se izmene samo ako trenutno prijavljeni korisnik ima pravo da piše nad tim dokumentom. Kroz ovu formu korisnik može podeliti dokument sa drugim korisnicima, sve ove akcije su iste kao i na dodavanju novog dokumenta.

Kada se izmene na dokumentu sačuvaju biće prikazana lista svih dokumenata, ako je validacija uspešna, dok će u suprotnom biti prikazana poruka o grešci. Izmene se uvek mogu poništiti vraćanjem na listu dokumenata.

**Funkcionalnost**: Filtriranje dokumenata (administrator, operator)

**Opis:** Trenutno prijavljeni korisnik može uključiti filter tako da se u gridu dokumenata prikazuju samo aktivni ili arhivirani dokument. Filter se uvek može poništiti. Pretraga ne poništava filter i filter ne poništava pretragu.

**Funkcionalnost**: Pretraga dokumenata (administrator, operator)

**Podaci:** Naslov, ključna reč, tip dokumenta, opseg kreiranja dokumenta (opcioni, obavezan bar jedan da bi pretraga imala efekta)

**Opis:** Trenutno prijavljeni korisnik može pretražiti dokumente unošenjem pojmova u polja za navedene parametre i uključivanjem tih polja, više može biti uključeno, a ona koji nisu uključena ne ulaze u razmatranje.

Kao i slučaju filtriranja i pretraga se odnosi na dokumente koji su vidljivi trenutno prijavljenom korisniku. Ako je taj korisnik administrator tada postoji dodatno polje za pretragu, po korisniku , pomoću koga se pronalaze svi dokumenti za koje izabrani korisnik ima pravo pristupa.

Pretraga se uvek može poništiti isključivanjem pretrage po parametrima.

Na svako uključivanje ili isključivanje parametara za pretragu ili promenu filtera grid sa dokumentima biće osvežen tako da prikaže dokumente koji zadovoljavaju izabrane kriterijume.

**Funkcionalnost**: Pregled verzija dokumenta (administrator, operator)

**Opis:** Svaki dokument ima proizvoljan broj verzija, prva se kreira kada se dokument doda u sistem. Svako sledeće snimanje dokumenta kreira novu verziju. Sve verzije dokumenta su hronološki organizovane. Iz grid-a dokumenata mogu se pregledati sve verzije tog dokumenta pomoću odgovarajuće akcije. Svaki korisnik koji ima pristup dokumentu, može videti sve verzije dokumenta, pregledati komentare svake verzije i otvoriti bilo koju verziju dokumenta za čitanje, osim poslednje verzije koja je već obrađena ranije.

**Funkcionalnost**: Komentarisanje verzija dokumenta (administrator, operator)

**Opis:** Svaki korisnik koji može da pristupi dokumentu može ostaviti komentar na bilo koju njegovu verziju. U okviru pregleda verzija dokumenta vidiljivi su komentari koji su ostavljeni.

## Hijerarhijski dijagram korisničkog interfejsa

